## Ivace+i Internacional organitza una missió estudi a Medicon Valley, un dels principals clústers de ciències de la vida d’Europa

*** Empreses valencianes de biotecnologia i tecnologia mèdica desenrotllen una agenda de treball per a avançar en possibles vies de col·laboració
* L’agenda de contactes l’ha organitzada la delegació d’Ivace+i Internacional en països nòrdics**

Ivace+i Internacional, dependent de la Conselleria d’Innovació, Indústria, Comerç i Turisme que dirigix Marián Cano, ha celebrat, esta setmana, una missió estudi a Medicon Valley, un dels clústers de *life science* més potents d’Europa.

La directora general de Mamprenedoria i Internacionalització, Ester Olivas, ha explicat que esta acció forma part del Pla de promoció exterior d’Ivace+i Internacional i s’emmarca en el suport a la internacionalització de sectors com el de la biotecnologia, el farmacèutic i la tecnologia mèdica.

“Sectors que poden trobar interessants oportunitats de col·laboració fora de les nostres fronteres i amb els quals estem treballant perquè incrementen la seua promoció exterior”, ha explicat Olivas.

Medicon Valley està integrat per un elevat nombre d’empreses i institucions, concentrades en la regió d’Oresund, a Dinamarca i sud de Suècia.

“Esta acció està integrada per *start-ups* i empreses valencianes interessades a conéixer en profunditat el clúster de ciències de la vida de Medicon Valley i avançar l’establiment de possibles relacions de col·laboració comercial”, ha explicat Olivas.

Medicon Valley és reconegut per la seua potència en les àrees de trastorns neurològics, malalties inflamatòries, càncer i diabetis. L’àrea inclou 12 universitats, 32 hospitals i més de 300 empreses, de les quals 20 són grans farmacèutiques o de tecnologia mèdica i 170 són biotecnològiques.

**Interessant agenda de treball**

L’agenda de treball, organitzada per la delegació d’Ivace+i Internacional en països nòrdics, inclou reunions amb organismes dedicats a l’atracció d’inversions a Dinamarca, instituts tecnològics, parcs científics i empreses.

Entre els contactes realitzats durant esta setmana figuren el Copenhagen Capacity, organisme encarregat d’atraure empreses internacionals, inversors i talent a Dinamarca, així com el Danish Technological Institut, encarregat del desenrotllament d’activitats d’investigació per a la transformació dels servicis tecnològics.

Invest in Skane és un altre dels organismes que ha atés la delegació valenciana. Esta agència s’encarrega d’assessorar les empreses internacionals que volen invertir i expandir-se a Escània (província de Suècia).

Medeon Science Park & Incubator, parc d’investigació que alberga al voltant de 60 empreses de l’àmbit de la farmacologia, tecnologia mèdica i biotecnologia, ha sigut un altre dels interlocutors de les empreses valencianes. A este se suma el primer parc d’investigació de Suècia (Ideon Science Parke), que alberga en l’actualitat 900 empreses dels sectors de la biotecnologia i les ciències de la vida.

Les empreses que integren l’acció han tingut l’oportunitat de fer una presentació en la seu de Medicon Village, el parc de ciències de la vida més gran d’Escandinàvia.

Fecha: 18/05/2025